《清明日同汤郡丞新之林刺史汝遂卢明府贤甫登豸山》
明代·黄梦说

一眺名山便息机，况逢佳节柳依依。翔风燕子穿松径，尽日渔依坐钓矶。

夹岸苍茫云气合，中流湍急浪花飞。凭栏共羡沧洲好，长啸天门未忍归。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。